

РЕПУБЛИКА БЪЛГАРИЯ

Заместник-министър на земеделието, храните и горите

………………………………………

………………………… 20…… г.

|  |  |
| --- | --- |
| **ДО****МИНИСТЪРА НА ЗЕМЕДЕЛИЕТО, ХРАНИТЕ И ГОРИТЕ****Г-жа Десислава Танева**  | **ОДОБРИЛ,****МИНИСТЪР НА ЗЕМЕДЕЛИЕТО,** **ХРАНИТЕ И ГОРИТЕ:****Десислава Танева** |

**ДОКЛАД**

от доц. д-р Янко Иванов – заместник-министър на земеделието, храните и горите

**ОТНОСНО:** Проект на Наредба за отмяна на Наредба № 91 от 2006 г. за хигиена на фуражите (обн., ДВ, бр. 71 от 2006 г.)

**уважаема госпожо МИНИСТЪР,**

Във връзка с чл. 7, ал. 2 от Закона за нормативните актове и като се вземе предвид фактът, че Наредба № 91 от 2006 г. за хигиена на фуражите (обн., ДВ, бр. 71 от 2006 г.) е издадена през 2006 на основание чл. 5, ал. 2 от Закона за фуражите, който е претърпял неколкократна редакция в годините до момента и след като в действащата разпоредба законовата делегация за издаването на наредбата е отпаднала, внасям за одобряване проект на Наредба за отмяната ѝ.

С Наредба № 91 от 2006 г. за хигиена на фуражите в националното законодателство са въведени изискванията на Регламент (ЕО) № 183/2005 на Европейския парламент и на съвета от 12 януари 2005 г., с който се определят изискванията за хигиена на фуражите и чл. 1, т. 2, буква „с“ от Регламент (ЕО) № 852/2004 на Европейския парламент и на Съвета от 29 април 2004 г., регламентиращ хигиената при производството на хранителни продукти, с цел да се хармонизира националното законодателство с aqui communitaire.

Съгласно член 288 от Договора за функционирането на Европейския съюз/ предишен член 249 от Договора за създаване на Европейската общност, всеки един регламент на ЕС е „задължителен в своята цялост и се прилага пряко във всички държави членки.“

С проекта на Наредба за отмяна на Наредба № 91 от 2006 г. за хигиена на фуражите се цели постигането на правна сигурност по отношение на пълното и пряко прилагане на Регламент (ЕО) № 183/2005. Действащата към момента Наредба № 91 от 2006 г. за хигиена на фуражите не е необходима предвид пряката приложимост на Регламент (ЕО) № 183/2005.

Проектът не води до въздействие върху държавния бюджет. За приемането на проекта на акт не са необходими допълнителни разходи/трансфери/други плащания по бюджета на Министерството на земеделието, храните и горите.

Приемането на проекта на Наредба за отмяна на Наредба № 91 от 2006 г. за хигиена на фуражите ще гарантира правна сигурност и яснота по отношение на Регламент (ЕО) № 183/2005.

Съгласно чл. 26, ал. 3 и 4 от Закона за нормативните актове проектът на доклад (мотиви) и проектът на наредба са публикувани на интернет страницата на Министерството на земеделието, храните и горите и на Портала за обществени консултации с 30-дневен срок на заинтересованите лица за предложения и становища.

Съгласно чл. 26, ал. 5 от Закона за нормативните актове справката за постъпилите предложения заедно с обосновка за неприетите предложения е публикувана на интернет страницата на Министерството на земеделието, храните и горите и на Портала за обществени консултации.

Проектът е съгласуван в съответствие с Правилата за изготвяне и съгласуване на проекти на актове в системата на Министерството на земеделието, храните и горите. Направените целесъобразни бележки и предложения са отразени.

**УВАЖАЕМА ГОСПОЖО МИНИСТЪР,**

Във връзка с гореизложеното предлагам да одобрите предложеният проект на Наредба за отмяна на Наредба № 91 от 2006 г. за хигиена на фуражите, вземайки предвид, че е издадена през 2006 на основание чл. 5, ал. 2 от Закона за фуражите, който е претърпял неколкократна редакция в годините до момента и след като в действащата разпоредба законовата делегация за издаването на наредбата е отпаднала, и факта, че Регламентите на Европейския съюз са задължителни в своята цялост и се прилагат пряко във всички държави членки.

|  |  |
| --- | --- |
| **Приложениe:**  | 1. Наредба за отмяна на Наредба № 91 от 2006 г. за хигиена на фуражите;
2. Справка за отразяване на постъпилите становища;
3. Справка за отразяване на постъпилите предложения от обществената консултация;
4. Постъпилите становища.
 |

С уважение,

**Доц. д-р Янко Иванов**

*Заместник-министър*